《重游能仁寺》
宋代·董嗣杲

古寺踞城为甲刹，巍峨殿阁矗江云。
香烟昏壁沿廊黑，砖塔喧铃彻郡闻。
白日僧归春更静，清明鬼哭夜初分。
住持羞接闲人话，要访时官杜广文。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。